 Dadka odorosa siyaasaddu waxay ku doodayaan in isku celcelinta xubintani ay tahay mid wakhti lumis ah oo aanay dalka wax faaiido ahi ugu jirin, waxaanay dadka fikirkaas qabaa ku doodayaan inaanay sumcadda Somaliland u wanaagsanayn in xubnaha Guddida doorashooyinka lagu dhex arko siyaasiyiin kaalin ku leh saaxadda siyaasadda taasina ay hoos u dhigayso hufnaan iyo dhexdhexaadnimadda la doonayo inay ku hawl-galaan xubnaha Komishanka doorashooyinka ee cusub oo ay hortaallo hawlo waaweyn oo baaxad leh oo ay ka mid yihiin inay dalka ka hirgelinayaan diiwaan-gelinta codbixiyeyaasha iyo inay badhtamaha sannadka fooda innagu soo haya ay wadanka ka qabtaan doorashooyinka la isa saaray ee Baarlamaanka iyo madaxweynaha. 